open-index/open-wikipedia-markdown huggingface dataset:
Elvis Osei Mensah Dapaah

**Elvis Osei Mensah Dapaah** (wɔwoo no Esusow-Aketseaba 8, 1992) ɔyɛ Ghananyi amanyɛnyi na mbrahyɛbaguanyi dze ma Ahafo Ano Anaafo Anee Abatowmpasoa a ɔwɔ Esuantse Mantɔw mu. Ogyina NPP ananmu wɔ mbrahyɛbagua Akron wɔ Ghana Amambu a ɔtɔ do Anan no mu.

## Ɔbra Ahyɛse Na Nwomasua
Dapaah fi Kunsu a ɔwɔ Ahafo Ano Anaafo Anee Mansin a ɔwɔ Esuantse Mantɔw mu. Okitsa BSc wɔ Agriculture na onyaa fii Kwame Nkrumah University of Science and Technology mu.

## Amanyɛsɛm
Dapaah gyinae na odzii nkonyim wɔ Ahafo Ano Anaafo-Anee egua no wɔ Mumu 7, 2024 Ghanafo nyina ambatow no na ogyinaa mu maa New Patriotic Party (NPP) . No nkonyimdzi no bae ber a kɔɔto kumaa kenkaan amba no bio wɔ Mumu 21, 2024, onyaa amba 16, 680 dze tsia  nyimpa a ogyinae maa National Democratic Congress Sedik Abubakar a onyaa 16, 540, nsonsonee no nna ɔyɛ amba 140.

Odzii nsew hyɛɛ edwuma ase wɔ Sanda, 2025 na ɔsom wɔ Aban nkumaa na mpɔtamu mpontu, Ahensɛm, Amambra na Ɔsom ho nsɛm kuw (Oguamutsenanyi), na Asɛdze kuw a ɔwɔ mbrahyɛbaguafie.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:New Patriotic Party amanyɛfo
Kofi Amankwa-Manu

**Kofi Amankwa-Manu** (wɔwoo no Ebɔwbira 11, 1969) ɔyɛ Ghananyi amanyɛnyi a ɔyɛ New Patriotic Party.  Ɔyɛ mbrahyɛbaguanyi ma Atwima-Kwanwoma Abatow mpasuar a ɔwɔ Esuantse Mantɔw mu wɔ Ghana.

## Ɔbra Ahyɛse Na Nwomasua
Wɔwoo Amankwa-Manu Ebɔwbira 11, 1968 na ofi Atwima Foase a ɔwɔ Esuantse Mantɔw mu wɔ Ghana. Onyaa no O level wɔ afe 1989 mu na no A level wɔ 1991 mu. Ekyir yi onyaa BSc wɔ Banking na Finance wɔ afe 2012 mu na no LLB wɔ afe 2015 mu.

## N'edwumasɛm
Amankwa-Manu soom wɔ Ɔmampanyin ne tsenabew dɛ Panyin a Ɔhwɛ Nhwehwɛmu do wɔ Ɔmampanyin Nana Akufo-Addo n'mambu a odzi kan no mu. Nna ɔyɛ nhwehwɛmu abadziekyir ma Fonaa edwumakuw. Ɔyɛ nyimpa a ɔtseew Waltons Edwumakuw.

## Amanyɛsɛm
Ansaana 2020 Ghanafo nyina ambatow no rebɛba do no, Amankwa-Manu bowuraa NPP hɔn ankasa hɔn mbrahyɛbagua nyimpa a obegyina ambatow no mu wɔ Atwima-Kwanwoma Abatowmpasoa. Obiradzi 2020 mu no, odzii nkonyim wɔ hɔn ara ambatow no mu maa Atwima-Kwanwoma Abatowmpasoa ber odzii mbrrahyɛbaguanyi a ɔtse egua do Kojo Appiah-Kubi a ɔasom dɛ mbrahyɛbaguanyi no mpɛn ebiasa na ɔawɔ mbrahyɛbaguafie fitsi Sanda, 2009 no do nkonyim. Odzii nkonyim ber a onyaa amba 415, ber a mbrahyɛbaguanyi a ɔtse do no nyaa amba 69.

Wɔtoow amba yii Amankwa-Manu dɛ Atwima-Kwanwoma mbrahyɛbaguanyi wɔ Mumu, 2020 mbrahyɛbagua ambatow no mu. Wɔkaa dɛ oedzi nkonyim wɔ mbrahyɛbagua ambatow no mu ber a onyaa amba 78,209 a ɔkyerɛ ɔha mu nkyekyɛmu 83.78% tsiaa nyimpa ɔbɛn no a ɔnye no reper a ofi National Democratic Congress mu Grace Agyemang Asamoah a no so nyaa amba 14, 730 a ɔkyerɛ ɔha mu nkyekyɛmu 15.78%.

### Kuw Ahorow
Amankwa-Manu ɔka kuw a wɔhwɛ nyimpa bɔbew na mbofra ho na afei so ɔsan ka ndziban, Nduadzewa na Kookoo ho nsɛm kuw ho.

## N'abrabɔ Mu Nsɛm
Amankwa-Manu Kristosomnyi.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Nkyekyεmu:New Patriotic Party amanyɛfo
Adelaide Ntim

**Adelaide Yaa Agyeiwaa Ntim** ( a wɔwoo noObiradzi 24,1971) yɛ Ghanaman mu ɔmanyɛnyi . Ɔno nye mbrahyɛbanyi ma Nsuta-Kwaman-Beposo Ambatow Mpasua no a ɔwɔ Esuantse Mantɔw no mu ofitsi Sanda 7, 2021.

## Ɔbra Ahyɛse Na No Nwomasua
Wɔwoo Adelaide Yaa Agyeiwaa Ntim wɔ Obiradzi 24, 1971 na ofi Nsuta a ɔwɔ Esuantse Mantɔw mu, Okitsa Nwomasua mu Abɔdzin krataa ahorow ebien wɔ Pharmacy Assistant mu a onyaa no afe 2017 mu na Basic Criminal Law a onyaa no afe 2019 mu no.

## Amanyɛsɛm Edwuma
Ntim tuu nyia nna ɔyɛ mbrahyɛbaguanyi wɔ Nsuta-Kwamang-Beposo ambatow mpasua no, a ɔdze Kwame Asafu Adjei, wɔ Obiradzi bosoom no mu wɔ afe 2020 mu wɔ New Patriotic Party Amanyɛkuw no hɔn ambatow a wɔyɛe ma dɛm ntsi okegyinaa amanyɛkuw no n'anan mu wɔ Mumu 2020 ambatow no mu. Ansaana ɔrebɛyɛ mbrahyɛbaguanyi wɔ Ghana Mbrahyɛbaguafie no, Ntim kotwaa mu dɛ ɔyɛ Amɛrekanyi wɔ Dzifuu bosoom no mu wɔ afe 2020 mu. Odzii nyim wɔ Dzifuu bosoom no mu wɔ afe 2020 mu mbrahyɛbagua ambatow no mu na ɔdze amba dodow 23,622 nyaa ɔha nkyekyɛmu 71.7 wɔ amba dodow a wɔtowee nyina mu, ma dɛm ntsi ɔdze nyia nna ɔnye no reper a ɔdze Newman Dapaah a nna ogyina National Democratic Congress amanyɛkuw anan mu no n'ekyir hwee hɔ. Newman Dapaah nyaa amba dodow nyina a wɔtowee no mu 9,321 a ɔyɛ ɔha nkyekyɛmu 28.3.

## Ekuw A Wɔasom Do
Ber a odzi kan a ɔkɔr Mbrahyɛbaguafie no, ɔkɛyɛɛ Guamutsenanyi Abadziekyir  ma Beesuomfo a wɔhwɛ Ghana na Aman Afofor Ntamu Nkitahodzi do no na nna ɔsan ka Beesuomfo a wɔhwɛ Atsenae, Abɔdze mu Nyansapɛ na Tɛknɔlɔgyi do wɔ Mbrahyɛbaguafie.

## N'Abrabɔ
Ɔyɛ kristiennyi.

## Adɔyɛ Ndwuma Ahorow
Obiradzi bosoom no mu wɔ afe 2021 mu no, Ntim dze sika hyɛɛ skuul a ɔwɔ Kruwi na Asuafu mu ndwuma mu a nna ɔwɔ Nsuta-Kwaman-Beposo Ambatow Mpasua no mu no. Ɔsan dze mfir na ndzɛmba bi tse dza wɔdze pam adze na dza hɔn a wɔyɛ tsir dze ma tsinhwi mu wo kɛmaa mbanyin na mbaa a wɔpam adze na hɔn a wosiesie nkorɔfo ho. Ɔsanee ma ekuafo nkabɔmu ekuw bi ekuadwuma mu mfir ahorow, nduaba aba ahorow a nna sika san ka ho bi. Nkurow bi tse dɛ Abrewa Anko na Amangoase nyina nyaa nsu papa a wotum dze dzi hɔn dwuma ahorow.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Nkyekyεmu:New Patriotic Party amanyɛfo
Fred Kwesi Agbenyo

**Fred Kwesi Agbenyo** yɛ Ghananyi amanyɛnyi na mbrahyɛbaguanyi dze ma Guan Abatowmpasoa no wɔ mbrahyɛbagua Akrɔn wɔ Ghana amambu a ɔtɔ do Anan no mu wɔ National Democratic Congress dzin mu.

## Ɔbra Ahyɛse Na Nwomasua
Wɔwoo Agbenyo Dwowda, Kwakwar 2, 1976. Ɔkɔr EP Mbofraber mu Skuul hɔ na onyaa no mbofraber mu skuul Nwomasua Abodzin Krataa wɔ afe 1991. Ɔwɔw do kɔr Nkonya Nsɔwdo Skuul hɔ onyaa no Nsɔwdo Skuul Nwomasua Abodzin Kraataa wɔ afe 1994 mu. Onyaa n'abodzin kraataa nA wɔ afe 2001 wɔ Nkran Nwomapɔn Osuapɔn. Owiee wɔ Ghana Osuapɔn Legon dze bachelor of 2008 na Master of Arts degree wɔ 2014 mu. Ɔsɔw no nwomasua do wɔ  Institute of Development and Technology Management wɔ afe 2023 hɔ na onyaa Master of Philosophy.

## N'edwumasɛm
Agbenyo yɛɛ edwuma wɔ Ghana Freezones Authority hɔ na ɔyɛ Nhwɛdofo na Nsɔneyi Panyin.

## N'abrabɔ Mu Nsɛm
Ɔyɛ Nyamesomnyi a ofi Akpafu Mempeasem a ɔwɔ Firaw Mantɔw mu wɔ Ghana.

## Mboaedze
Onyimnyamfo Seth Osei-Akoto

**Seth Osei-Akoto** (wɔwoo no Dzifuu 14, 1962) yɛ Ghana amanyɛnyi na mbrahyɛbaguanyi (MP) a ogyinaa maa  Atwima Mponua Mpasuar a ɔwɔ Asante Mantɔw mu. Ɔyɛ kuwba mapa wɔ New Patriotic Party (NPP) kuw no mu a ɔsom dɛ Dɔm-kumaa no Mbrahyɛbaguanyi wɔ  Mbrahyɛbagua a otsia Akorɔn no wɔ Ghana.
Onyimnyamfo Shirley Kyei

**Shirley Kyei** (wɔwoo no Kwakwar 2, 1983) yɛ  Ghana Amanyɛnyi, na Basia a odzii kan yɛɛ Mbrahyɛbaguanyi maa  Atwima Nwabiagya Anaafo Mpasuar a ɔwɔ Asante Mantɔw mu. Odzi dwuma wɔ New Patriotic Party (NPP) tsikitsi do na odzii konyim wɔ afe 2024 Mumu amansan abatow no mu.
Jean-Marie Formadi

**Jean-Marie Formadi** (wɔwoo no Esuso-Aketseaba 4, 1977) ɔyɛ Ghananyi amanyɛnyi na nwomanyimnyi a ɔsom dɛ mbrahyɛbaguanyi ma Biakoye Abatowmpasoa a ɔwɔ Oti Mantɔw mu. Ɔka National Democratic Congress Amanyɛkuw noho.

## Ɔbra Ahyɛse Na Nwomasua
Formadi fi Nkonya-Wurupong a ɔw Oti Mantɔw mu wɔ Ghana. Ɔkɔr skuul wɔ St. Francis Demonstration Skuul hɔ na owiee no Mbofraber Nwomasua Abɔdzinkrataa Nsɔhwɛ wɔ afe 1992 mu. Ɔwɔw do kɔr nsɔwdo skuul wɔ Ola Nsɔwdo Skuul na hɔ na onyaa no Nsɔwdo Skuul Nwomasua Abɔdzin Krataa wɔ afe 1995 mu.

Ɔgyee ntsetsee dɛ ɔkyerɛkyerɛnyi wɔ St. Theresa's Akyerɛkyerɛfo Ntsetsee Skuul na onyaa n'akyerɛkyerɛ abɔdzin kaataa 'A' wɔ afe 1990 mu. Ekyir yi onyaa Bachelor of Science degree wɔ Business Administration mu fir Ghana Osuapɔn Business Skuul wɔ afe 2011 mu. Afe 2020 mu no, owiee Bachelor of laws (LLB) degree wɔ Mountcrest Osuapɔn mu. Onyaa no master's degree fir Ghana Institute of Management and Public Administration (GIMPA) wɔ Mumu, 2022 mu.

## N'edwumasɛm
Ansaana ɔrebɛhyɛ amanyɛsɛm mu no, Formadi nna ɔyɛ edwuma dɛ kyerɛkyerɛnyi a ɔkyerɛ adze wɔ Englebert Skuul na afei ɔsom wɔ Ghana Nwomasua Asoɛe (GES). No ntsetseepa dɛ Kyerɛkyerɛnyi da edzi wɔ nwosua na amansan mu. 2024 Ghanafo nyina ambatow mu no, Ogyinaa na odzii nkonyim wɔ Biakoye egua no wɔ National Democratic Congress dzin mu. Ɔhyɛɛ edwuma ase wɔ Sanda, 2025 kɛhyɛɛ nyimpa a nna osi dɛm abatowmpasoa no ananmu, na seseiara ɔsom wɔ mbrahyɛbagua a ɔtɔ do Akrɔn wɔ Ghana Amambu ana ɔtɔ do Anan no mu. Wɔ mbarhyɛbaguafie no, ɔsom ɔka Akwantsempɔn na Akwantu kuw na kuw a woyiyi mu noho.

## Mboaedze

Nkyekyεmu:National Democratic Congress (Ghana) amanyɛfo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Francis Asenso-Boakye

**Francis Asenso-Boakye** (wɔwoo no Fankwa 24, 1977) yɛ Ghana Amanyɛnyi  na odwumayɛfo (Businessman). Ɔyɛ New Patriotic Party Kuwba. Ɔyɛ mbrahyɛbaguanyi dze ma Bantama Mpasuar a ɔwɔ Asante Mantɔw mu wɔ Ghana. Nna ɔyɛ "Chief of Staff" Edziekyir na Amanyɛsɛm mu boafo ma Nana Addo Dankwa Akufo-Addo; Ɔmampanyin ma Republic of Ghana. Som a ɔsomee a otwa tun yɛ Ɔsoafo ma Akwan wɔ Nana Addo Dankwa Akuffo Addo  aban ase 

## Ɔbra Ahyɛse Na Nwomasua

Afe 1977, Fankwa 24 mu na wɔwoo no na ofi Maase a ɔwɔ Asante Mantɔw mu a ɔwɔ Ghana. Ansaana ɔdze noho rekɛhyɛ amambusɛm tsitsir mu no, nna ɔyɛ osuanyi a ɔyɛ ndam wɔ New Patriotic Party a odzii dwumason tsitsir wɔ kuw no mu adzesuafo a wodzi sukuupɔn mu adzesuakuw, Tertiary Students Confederacy Network (TESCON) a wɔhyehyɛɛ no mu. (Confederacy Network (TESCON). Ɔsoom dɛ ne Fapem a wɔdze sii hɔ mampanyin ber a nna ɔreyɛ ne undergraduate adzesua wɔ Kwame Nkrumah University of Science and Technology (KNUST). Ansaana ɔrokɔ ntoado skuul no, Francis Asenso-Boakye wiee ne ‘O’ na ne ‘A’ Level wɔ Osei Kyeretwie Ntoado Skuul na Tweneboa Kodua Ntoado Skuul, a ne nyinara wɔ Asante Mantɔw mu wɔ Ghana. Asenso-Boakye, ber a owiee ne Degree Nwomasua wɔ Kwame Nkrumah University of Science and Technology no, ɔtoaa do kɛyɛɛ ne Master's degree wɔ Public Policy and Administration dɛ Rotary Scholar wɔ Michigan State University, Michigan, USA. Ka ne nwomasua mu ahwehwɛdze nyinara ho no, okitsa Abawdobɔdze wɔ Public Sector Management fi Tulane University, Louisiana, USA.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:New Patriotic Party amanyɛfo
Nkyekyεmu:Ghana Mbrahyɛbaguafo 2021-2025
Onyimnyamfo Nana Asafo-Adjei Ayeh

**Nana Asafo‑Adjei Ayeh** (wɔwoo no Ebɔwbira 25,1987) yɛ Ghana amanyɛnyi a ɔsom dɛ Mbrahyɛbaguanyi dze ma Bosome-Freho a ɔwɔ Asante Mantɔw mu. Ogyina New Patriotic Party (NPP) anan mu wɔ Mbrahyɛbagua a otsia Akorɔn no wɔ Kwasafoman a ɔtɔdo Anan no mu wɔ Ghana.

**ƆBRA AHYƐSE NA NWOMASUA** 

Wɔwoo Ayeh wɔ Ebɔwbira 25, 1987, wɔ Asiwa, kurow bi a ɔwɔ Asante Mantɔw mu wɔ Ghana. Onya Master of Arts abɔdzin krataa wɔ Ghana Institute of Management na Public Administration (GIMPA) master’s degree wɔ Ghana Institute of Journalism wɔ Mumu 2019 mu, nna ne master’s degree fofor wɔ University of Ghana wɔ Esusuow-Aketseaba 2017. Ɔsanso wiee Postgraduate Certificate wɔ GIMPA wɔ Mumu 2023 mu.

**EDWUMA** 

Ayeh asom dɛ Amanaman Ntamu Nkitahodzi ho Ɔkwankyerɛfo wɔ Ɔman Atoyerɛnkyɛm Ho Ahyehyɛdze (NADMO).[4]

**AMANYƐSƐM** 

Ayeh sii akan na odzii nkonyim wɔ Bosome-Freho atsenae no mu wɔ Mumu 7, 2024 amansan abatow no mu, ɔdaan ekongua no fir NDC do na odzii nkonyim wɔ abatow 1,076 mu.
Onyimnyamfo Ralph Poku-Adusei

**Ralph Poku-Adusei** (wɔwoo no Ebɔwbira 6, 1982) yɛ Ghana Mbranyimnyi na Amanyɛnyi. Ɔyɛ Mbrahyɛbaguanyi a Bekwai (Ghana Mbrahyɛbagua) asan mu eyi no wɔ Asante Mantɔw a ɔwɔ Ghana. Ogyina mpasuar a ɔwɔ Mbrahyɛbagua a otsia Akorɔn no wɔ Kwasafoman a ɔtɔ do Anan no mu wɔ Ghana New Patriotic Party kuwba.
Seth Osei-Akoto

**Seth Osei-Akoto** (a wɔwoo no Dzifuu14, 1962) yɛ Ghanaman mu ɔmanyɛnyi na mbrahyɛbaguanyi a ogyina Atwima Mponua Ambatow Mpasua a ɔwɔ Esuantse Mantɔw no mu. Ɔka New Patriotic Party(NPP) amanyɛkuw no ho na nna ɔka Dɔm Kumaa a ɔwɔ Mbrahyɛbagua a otsia nkron wɔ Ghana mu.. 

## Ɔbra Ahyɛse Na No Nwomasua
Wɔwoo Seth Osei-Akoto wɔ Dzifuu 14,1962 mu, wɔ Bontomuruso, a ɔyɛ  kurow bi mu wɔ Esuantse Mantɔw mu wɔ Ghana mu. Ɔgyee nsɔwdo skuul mu nwomasua wɔ aborɔkyir, na ɔgyee abɔdzin krataa wɔ Abɔdze mu Nyansapɛ mu wɔ Kuayɛ ho nwomasua mu wɔ University of Science and Technology wɔ afe 1987 mu. Ɔkɔtoa no nwomasua do wɔ University of Melbourne, a ɔwɔ ɔman Australia ɔman mu na hɔ na ɔgyee ne Maseta abɔdzin krataa wɔ Forest Science mu wɔ afe 1995 mu.

## Edwumayɛ
Ansaana ɔdze noho rekɛhɛn amanyɛsɛm mu no, nna Seth Osei-Akoto dzi akotsen yie wɔ ekuadwuma mu. Nna ɔno nye panyin paara a ɔhwɛ nduadzewa na noho dwumadzi ahorow do wɔ Asoɛe a Ɔhwɛ Edziban na Ekuadwuma,na ɔboae ma ekuadwuma ho nhyehyɛɛ na dwumadzi ahorow tuu mpon wɔ Ghana mu. Okowuraa amanyɛsɛm mu dɛ nyia ogyinaa dɛ wɔntow no do amba wɔ New Patriotic Party (NPP) amanyɛkuw ne dzin mu dɛ mbrahyɛbaguanyi wɔ Atwima Mponua Ambatow Mpasua no do. Ɔabɔ noho mbɔdzen ara yie wɔ ambatow mpasua no do, wɔ ber a ɔnye kurow no do mpanyimfo ahorow na amanyɛkuw no mu mba enya nkitahodzi yie.

## Mbrahyɛbagua mu Edwuma
Wɔtowee maa Seth Osei-Akoto dɛ mbrahyɛbaguanyi ma Atwima Mponua wɔ afe 2024 mu ambatow kɛse no a ɔkɔr do no mu. Amba dodow a wɔtowee no, onyaa no mu 29,616 a ɔyɛ ɔha nkyekyɛmu 50.47. No dwumadzi dɛ mbrahyɛbaguanyi mu no, odzii dwuma ahorow  wɔ  beesuomfo a wɔwɔ mbrahyɛbagafie a no mu bi nye dza ɔhwɛ Edziban na Ekuadwuma do na dza nna ɔhwɛ Kookoo Nsɛm do so nna ɔyɛ Dɔm Kumaa Mu Panyin abadziekyir wɔ hɔ so.
## N'Abrabɔ
Ɔyɛ Owura Baffour Akoto a oenya ne beebi kɔ ne ba na ɔsan yɛ katseleknyi mapa

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:New Patriotic Party amanyɛfo
Solomon Kuyon

**Solomon Kuyon** (wɔwoo no Dzifuu 28, 1975) ɔyɛ Ghananyi amanyɛnyi. Ɔyɛ mbrahyɛbaguanyi wɔ mbrahyɛbagua a ɔtɔ do Awɔtwe wɔ Ghana Amambu a ɔtɔ do Akron na ogyinaa mu maa Krachi Nchumuru Abatowmpasoa a ɔwɔ Krachi Nchumuru Mansin a ɔwɔ Oti Mantɔw mu wɔ Ghana. Ɔyɛ nkan Krachi Nchumuru Mansin no Aban Krakye.

## Abrabɔ Ahyɛse Na Edwumasɛm
Wɔwoo Kuyon no Dzifuu 28, 1975. Ofi Chinderi. Okitsa master's degree wɔ Kabimamenkabi, Amambu, Mbrayɛ na mpontu (2016), a Bachelor of Art Degree wɔ Political Science na Adult Education (2014) na Diploma in Youth in Development Work.Nna ɔyɛ Stevedore Supervisor at Golden Gate Services.

## Amanyɛsɛm
Kuyon ka National Democratic Congress ho. Wɔ Fankwa, 2012 mu no, Ɔmampanyin John Dramani Mahama na ɔfaa no dɛ Aban Krahye maa Krakye Nchumuru Mansin no. Ogyinaa mu maa n'amanyɛkuw no wɔ Mumui, 2020 ambatow mu. Ɔdze amba 13, 488 a ɔkyerɛ ɔha mu nkyekyɛmu 43.3% dze dzii nkonyim wɔ n'aperpernyi Kakateche Innocent Tche a ofi New Patriotic Party mu a onyaa 12, 404 a ɔkyerɛ ɔha mu nkyekyɛmu 40.08% fir amba krɔngyin no mu.

### Kuw Ahorow
Ɔsom dɛ ɔka Mbaabun, Agordzi na Amambra kuw ho na ɔsan ka mfaso kuw ho ndzidzi do mu wɔ mrahyɛbagua a ɔtɔ Awɔtwe wɔ Ghana Amanbu a ɔtɔ do Akrɔn no mu.

## N'abrabɔ Mu Nsɛm
Ɔyɛ Kristosomnyi.
Nana Ayew Afriye

**Dr. Nana Ayew Afriye** yɛ Ghana amanyɛnyi na mbrahyɛbaguanyi wɔ Mbrahyɛbagua a otsia Esuon no wɔ Kwasafoman a ɔtɔdo Anan no mu wɔ Ghana a ogyinaa Effiduase-Asokore Mpasuar a ɔwɔ Asante Mantɔw anan mu wɔ New Patriotic Party tsikitsi do.

## Ɔbra Ahyɛse Na Nwomasua

Sanda 22, 1978 mu na wɔwoo na ofi Afriyie Effiduase wɔ Asante Mantɔw mu wɔ Ghana. Afe 2004 mu no, onyaa ne Bachelor of Medicine na Bachelor of Surgery fir University of Ghana na ɔsanso wɔ ne Post Graduate Certificate wɔ Health Economics fir  Oxford University. Afe 2009 mu no, ɔtoaa do yɛɛ ne MA wɔ Economics Policy Management fir University of Ghana. Afe 2011 mu no, onyaa ne MPH wɔ Health Economics fit University of Leeds wɔ UK.

## Edwuma
Nna Afriye yɛ St. Johns Ayarsabea nna Awow a ɔwɔ Tantra Hills wɔ Nkran no ne panyin.[5] Ɔsanso yɛ Ɔmamfo Akwahosan Asoɛe Panyin wɔ Ridge Ayarsabea.[3]

## Amanyɛsɛm
Afriye yɛ New Patriotic Party no kuwba na ɔyɛ mbrahyɛbaguanyi ma Effiduase-Asokore Mpasuar wɔ Asante Mantɔw mu.[3][6][7]

## Mboaekuw Ahorow
Afriye yɛ Akwahosan Boayikuw no Tsitsenanyi na ɔsan yɛ Sikasɛm Boayikuw no kuwba.[3][8][9][10]

## Ankorankor Asetsena
Afriye yɛ Kristonyi. Ɔwɔ mba baanan.

## Mbaoedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:New Patriotic Party amanyɛfo
Nelson Kofi Djabab

**Nelson Kofi Djabab** (wɔwoo no Kwakwar 24, 1974) ɔyɛ Ghananyi amanyɛnyi na nwomasuanyi. Wɔtoow amba yii no mbrahyɛbaguanyi ma Krachi Boka Abatwmpasoa wɔ 2024 Ghana nyina ambatow wɔ National Democratic Congress (NDC) dzin mu.

## Ɔbra Ahyɛse Na Nwomasua
Djabab fi Pai-Katanga wɔ Oti Mantɔw mu wɔ Ghana. Onyaa no Nsɔwdo Skuul Abɔdzin Krataa Nsɔhwɛ wɔ Kadje Asato Nsɔwdo Skuul wɔ afe 1995 mu. Onyaa Kyerɛkyerɛnyi Abɔdzin Krataa 'A' wɔ Dambai Nwomasua Osuapɔn wɔ afe 2010.

Ɔsɔw no nwomasua do wɔ Ghana Osuapɔn, onyaa Diploma wɔ afe 2005 na Bachelor of Arts degree wɔ Information Studies na History mu wɔ afe 2008 mu. Ekyir owiee no Master of Science degree wɔ logistics fii Ghana Communication Technology Osuapɔn wɔ Dzifuu, 2014.

## N'edwumasɛm
Djabab ayɛ edwuma wɔ nwomasua, ndzɛmba na sikasɛm asoɛe.Ɔhyɛɛ n'edwuma ase dɛ kyerɛkyerɛnyi a ɔyɛ edwuma wɔ Ghana Nwomasua Asoɛe, ekyir ɔsom dɛ Nsu do efi wɔ Ghana Supply Company Limited na ekyir yi dɛ ɔyɛɛ edwuma wɔ GC Microcredit dɛ ntotoonyi. Afe 2024 no mu no, Ogyinaa Ghanafo nyina ambatow no wɔ National Democratic Congress dzin mu na odzii nkonyim dɛ mbrahyɛbaguanyi dze ma Krachi Boko, ɔkyerɛ ne mpɛn a odzi nkan wɔ mbrahyɛbaguafie nye no.Ɔsom wɔ Dawurbɔ na Nkitahodzi kuw do na Ngyinado ntotoo kuw.
Onyimnyamnyi Francis Kwabena B Owusu-Akyaw

**Francis Kwabena Berepong Owusu-Akyaw** (wɔwoo no Obiradzi 30, 1979) yɛ Ghana Amanyɛnyi , Aboɔdzen-Abo ho Fotufo, na Mbrahyɛbaguanyi dze ma Juaben Mpasuar a ɔwɔ Asante Mantɔw mu. Ogyina New Patriotic Party (NPP) anan mu wɔ Mbrahyɛbagua a otsia Akorɔn no wɔ Kwasafoman a ɔtɔdo Anan no mu wɔ Ghana..
Evans Bobie Opoku

**Evans Bobie Opoku** yɛ Ghana Amanyɛnyi a ɔsoom Mbrahyɛbagua a nd Mbrahyɛbagua a otsia Esuon na  Mbrahyɛbagua a otsia Awɔtwe wɔ Kwasafoman a ɔtɔdo Anan no mu a ogyinaa hɔ maa  Asunafo Etsifi Mpasuar a ɔwɔ Ahafo Mantɔw mu New Patriotic Party tsikitsi do. Afe 2021 mu no,  Nana Akufo-Addo paaw no na ɔnye no sii Ɔsoafo Edziekyir a ɔhwɛ Mbaabun na Agokansi dzibew.

## ƆBRA AHYƐSE NA NWOMASUA

Mumu 1, 1974 mu na wɔwoo Evans Bobie Opoku na ofi Dadiesoaba a ɔwɔ Ahafo Mantɔw mu. Owiee ne BECE wɔ afe 1990 na ne SSSCE wɔ afe 1993 wɔ Gyamfi Kumanin senior High school/ Ahafoman senior High Technical school. Ekyir no ɔtoaa do nyaa ne GCE wɔ afe 1996. Ekyir no onyaa ne diploma wɔ  Adult education fir University of Ghana wɔ afe 2002. Onyaa ne nwomasua do dze nyaa ne bachelor's degree wɔ Social work mu  na Psychology wɔ afe  2008 fir Ghana Suapɔn mu(University of Ghana). Afe 2012 mu no, ɔyɛɛ ne master's degree wɔ Development Management fir Oguaa Suapɔn mu(University of Cape Coast) na afe 2020 mu no, ɔyɛɛ ne LLB in Law.

Ɔhweer ne dzibew maa  Mohammed Haruna a ɔyɛ National Democratic Congress (NDC) kuwba wɔ afe  2024 amansan abatow no mu wɔ Ghana.
Patrick Banor

**Patrick Banor** yɛ Ghana Amanyɛnyi na Ɔhwɛfo (administrator). Nna ɔyɛ mbrahyɛbaguanyi wɔ Kwasafoman a otsia Anan no mu wɔ Ghana na mbrahyɛbaguanyi dze ma Asutifi Etsifi on Mpasuar wɔ New Patriotic Party tsikitsi do (NPP)

## ƆBRA AHYƐSE NA NWOMASUA

Fida, Obiradzi 13, 1975 na wɔwoo Banor wɔ Kenyasi No.2. Onyaa ne Basic Education Certificate wɔ 1991, na ne Secondary School Certificate wɔ 1994. Wɔdze ne Bachelor of Arts degree wɔ Sociology na Social Work abawdobɔdze maa no wɔ afe 2009.

AMANYƐSƐM 

Ansaana ɔrokɔ amanyɛsɛm mu no, nna ɔyɛ Sarfpok Company Limited no dohwɛfo panyin.[1] Afe 2020 NPP mbrahyɛbagua primaries mu no, Banor nye Evans Bobie Opoku sii akan wɔ Asutifi Etsifi nkongua no ho na odzii nkonyim.[2] Afe 2020 Ghana amansan abatow no mu no, Banor nye Ebenezer Kwaku Addo a ofi NDC, nye Kofi Annan a ofi GUM sii akan wɔ Asutifi Etsifi nkongua no ho. Onyaa abatow 18505 a ogyina hɔ ma abatow a ɔfata a wɔtowee no nyinaa mu 52.62% tsiaa Addo abatow 16546 nye Anane abatow 116, a ogyina hɔ ma abatow a ɔfata a wɔtowee nyinaa mu 47.05% nye 0.33%.

**2024 Ghana amansan abatoɔsa mu**

Hon. Banor san sii akan wɔ afe 2024 Ghana amansan abatow no mu wɔ New Partriotic Party ne tsikitsi do naaso odzii nkogu wɔ abatow no mu wɔ Ebenezer Kwaku Addo a ofi National Democratic Congress no enyim a onyaa 14, 207 a ɔnye 43.33% yɛ pɛr. Boayikuw no mu no, Patrick yɛ Subsidiary Legislation Committee no kuwba na ɔsanso yɛ "House Committee" kuwba.

**N'ABRABƆ** 

Patrick yɛ Kristianyi.

**ADƆYƐ NDWUMA**

Fankwa 2020 mu no, Patrick dze "Mathematical sets" 1,348 maa esuafo a wɔrekɛkyerɛw BECE.[7]

- Dzifuu 2021 mu no, ɔdze nkongua 400 kɔmaa Ola Girls' SHS.

**MBOADZE**
Benjamin Yeboah Sekyere

**Benjamin Yeboah Sekyere** (wɔwoo no Ebɔw 4, 1977) yɛ Ghana amanyɛnyi na afei nna ɔyɛ mbrahyɛbaguanyi wɔ Mbrahyɛbagua a otsia Esuon na Mbrahyɛbagua a otsia Awɔtwe no wɔ Kwasafoman a ɔtɔdo Anan no mu wɔ Ghana , a ogyinaa Tano Anaafo Mpasuar a ɔwɔ Ahafo Mantɔw mu anan mu wɔ New Patriotic Party tsikitsi do. Nna ɔyɛ Ɔsoafo Edziekyir ma Ahafo Mantɔw 

## Ɔbra ahyɛse na nwomasua
Wɔwoo Sekyere Fida, Ebɔw 4, 1977 wɔ Derma a ɔwɔ Ahafo mantɔw mu. Onyaa bachelor’s degree wɔ Business Administration mu wɔ Ghana Suapɔn mu, ansasna ɔno reba no, nna oenya HND Accounting wɔ Sunyani Polytechnic. Ɔsanso wɔ MBA. Akontaabu/Sikasɛm a ofi Suapɔn a Ɔhwɛ Edwumayɛfo Adzesua Do.[1]

## Edwumayɛ na amambu edwuma
Nna ɔyɛ akontaabufo wɔ Ghana Nwomasua Dwumadzibea. Ansaana ɔrebɛka amambusɛm a ɔyɛ ndam ho no, nna ɔyɛ Akontaabufo panyin wɔ Berekum Municipal Officer a ɔwɔ Ghana Nwomasua Dwumadzibea no mu. Wɔsan paaw no wɔ afe 2020 Amansan abatow no mu dɛ ombegyina hɔ wɔ Fourth Republic of Ghana Mbrahyɛbagua a ɔtɔ do awɔtwe (8) no mu. Odzii nkonyim wɔ mbrahyɛbagua no mu a onyaa abatow 22,034 ber a Hanna Bissiw nyaa abatow 19,731.[6] Ɔyɛ Ɔmampanyin Abedziekyir wɔ Ahafo Mantɔw mu wɔ afe 2020 mu.[7]

## Ankorankor asetsena
Ɔwaree na ɔwɔ mba baasa. Ɔyɛ Seventh-day Adventist Asɔrba.[8]

## Amanyɛsɛm
Sekyere yɛ New Patriotic Party no kuwba, ogyina Tano Etsifi Mpasuar anan mu wɔ Ahafo Mantɔw mu wɔ Fourth Republic of Ghana Mbrahyɛbagua a ɔtɔ do esuon na awɔtwe mu.[1]

**2016 abatow**

Sekyere dzii kan sii akan wɔ Tano Etsifi Mpasuar no mu wɔ New Patriotic Party no tsikitsi do wɔ afe 2016 Ghana amansan abatow no mu na odzii nkonyim wɔ abatow 21,018 a ogyina hɔ ma abatow no nyinaa mu 54.62%. Odzii nkonyim wɔ abatow no mu wɔ Hanna Louisa Bisiw a ofi National Democratic Congress a onyaa abatow 17,215 a ɔnye 44.73% yɛ pɛr, mbrahyɛbagua mu kandzifo ma Progressive People’s Party Timothy Anabila nyaa abatow 224 a ogyina hɔ ma 0.58% na mbrahyɛbagua kandzifo ma Convention People’s Party Addai Mununkum nyaa abatow 26 a ogyina hɔ ma 0.07% wɔ ne nyinaa mu abatow ahorow.[9]

**2020 abatow**

Wɔsan paaw Sekyere dɛ mbrahyɛbaguanyi maa Tano Etsifi wɔ New Patriotic Party tsikitsi do wɔ afe 2020 Ghana amansan abatow no mu. Wɔdze abatow 22,034 na wɔdze paaw no a ogyina hɔ ma 52.8% sen mbrahyɛbagua kandzifo a ɔpɛ dɛ ɔyɛ National Democratic Congress Hanna Louisa Bisiw a ɔtwee abatow 19, 731 a ɔnye abatow no nyinaa mu 47.2% yɛ pɛr.[10][11][12]

**2024 abatow**

Tano Etsifi (Ghana mbrahyɛbagua mpasuar) wɔ New Patriotic Party tsikitsi do wɔ afe 2024 Ghana amansan abatow no mu na odzii nkogu wɔ abatow no mu wɔ Charles Asiedu enyim a nna ɔwɔ 19,061 a ɔnye 48.27% yɛ pɛr.[13][14]

## Mboaekuw ahorow
Nna ɔka Edwumayɛ na Adan Boayikuw no ho na nna ɔka Ohia a Wɔtsew Do Ho Nhyehyɛɛ Boayikuw no nso ho.[15] Nna ɔyɛ Ohia a Wɔtsew Do Ho Nhyehyɛɛ Boayikuw no kuwba a ɔwɔ dzibea, ɔsan yɛ Asaase na Kwaa Boayikuw no kuwba na ɔsan yɛ Mpɔtamu Aban na Nkuraase Nkɔdo Boayikuw no kuwba. [16]

## Adɔyɛ ndwuma
Afe 2018 mu no, ɔdze skuul hɛn (School bus) maa Samuel Otu Senior High School. Ɔsanso dze laptop eduonum (20) maa SHS binom na ntar bɛyɛ 871 maa skuul ahorow a ɔwɔ Tano Etsifi Mpasuar.

## Ngyinado
Alex Blankson

**Alex Blankson** (wɔwoo no Mumu 26, 1980) yɛ Ghana amanyɛnyi na afei nna ɔyɛ mbrahyɛbaguanyi wɔ Mbrahyɛbagua a otsia Awɔtwe no wɔ republic of Ghana  a ogyinaa maa Akrofuom Mpasuar a ɔwɔ Asante Mantɔw mu . Ɔyɛ New Patriotic Party kuwba.

## Ɔbra ahyɛse na nwomasua
Mumu 26, 1980 mu na wɔwoo Alex Blankson. Ofi Adensi Akrofuom. Blankson kɔr Adisadel College na ɔdze nyaa ne Nsɔwdo Skuul Abɔdzin krataa wɔ afe 1999 mu.[4]

## Edwuma
Alex na ɔyɛ Day by Day Healthcare Limited no kwankyerɛfo panyin.[4]

## Amambu mu edwuma
Afe 2020 Ghana amansan abatow mu no, Blankson nye Joseph Azumah a ofi NDC, nna Prosper Maar a ofi NDP sii akan wɔ Akrofuom atsenae no ho. Onyaa abatow 11,992 a ogyina hɔ ma abatow a ɔfata nyinaa mu 58.51% tsiaa Joseph Azumah abatow 8400 na Prosper Maar abatow 103, a ogyina hɔ ma abatow a ɔfata a wɔtowee nyinaa mu 41.5% na 0.5%.[6][7] Afe 2021 mu no, Alan Kyeremanten kaa ntam dɛ Alex Blankson yɛ edwumakuw no kuwba wɔ Ghana Heavy Equipment Limited sodzifo kuw a hɔn dodow yɛ beesuon no. [8]

## Boayikuw ahorow
Alex yɛ Mbaabun, Agodzi na Amambra Boayikuw no kuwba na ɔsan ka Budget Boayikuw etsitsir no ho.[4]

## Ankorankor asetsena
Alex yɛ Kristonyi.[9][10] Ɔyɛ Nana Okai Ababio banana.[11]

## Adɔyɛ
Mumu 2021 mu no, ɔdze ndzɛmba wɔdze bɔ adan do bɛyɛ 400 maa dɛ ɔbɔboa ama woewie Grumesa mpɔtamu hɔ bea no(Grumesa Community Centre).[12] 

Obiradzi 2021 mu no, ɔboaa ma woduaa ndua bɔbor 9,000 wɔ Adensi Akrofuom mpɔtamu hɔ.[13]

## Mboadze
Onyimnyamfo William Owuraku Aidoo

**William Owuraku Aidoo** (wɔwoo no Sanda 30, 1964) yɛ Ghana Amanyɛnyi na afei na ɔka  Mbrahyɛbagua a otsia Esuon no wɔ Kwasafoman a ɔtɔdo Anan no na Mbrahyɛbagua a otsia Awɔtwe no wɔ Kwasafoman a ɔtɔdo Anan no wɔ Ghana abaguafo no ho, a ogyinaa wɔ Afigya Kwabre Anaafo Mpasuar a ɔwɔ Asante Mantɔw mu wɔ New Patriotic Party hɔn akwanya do.

## Ɔbra ahyɛse na nwomasua
Sanda 30, 1964 mu na wɔwoo William Owuraku Aidoo. Ofi Hemang-Kwabre wɔ Asante Mantɔw mu wɔ Ghana. Onyaa ne GCE O Level wɔ Tetrem Secondary School na A Level adansedzi krataa wɔ St Augustine's College.[3] Onyaa ne Bachelor of Arts abɔdzin krataa wɔ Entrepreneurship mu wɔ Ghana Institute of Management and Public Administration (GIMPA) wɔ afe 2005 mu.[2][4]

## Ndwuma
William Owuraku Aidoo yɛ ahoɔdzen ho ɔfotufo na okuafo. Ansaana ɔrokɔ amambusɛm mu no, nna ɔyɛ Kucons Company Limited, adansi edwumakuw bi a ɔdze noho hyɛ atar a wosisi na ne nsiesie mu no kwankyerɛfo panyin. Nna ɔyɛ Senior Superintendent wɔ Ghana Education Service (GES) wɔ afe 1991 na 1994 ntam na Senior Manager wɔ Ghana Commercial Bank (GCB) fi afe 1995 kesi afe 2012. Ber a ɔreyɛ edwuma wɔ sikakorabea no, ɔyɛɛ ɔkyerɛkyerɛfo mbɔho ebien wɔ University of Education, Winneba fitsi afe 2009 kesi afe 2012. Ɔyɛ okuafo no, onyaa ɔman no kuafo a ɔsen obiara abadobɔdze wɔ atsea (cashew) a ɔyɛ ho wɔ Ghana wɔ afe 2011 mu.[2][4]

## Amanyɛsɛm
William Wuku Aidoo kɔr mbrahyɛbagua mu wɔ Sanda 7,  2013 dɛ Afigya Kwabre Anaafo mpasuar no ananmusifo wɔ New Patriotic Party no tsikitsi do. Ɔsan sii akan wɔ atsenae no ho wɔ afe 2016 mbrahyɛbagua abatow no mu na odzii nkonyim.[2] Wɔsan paaw William bio wɔ afe 2020 Amansan abatow a wɔbɛyɛ ama Mbrahyɛbagua a ɔtɔ do 8 wɔ Ghana Republic a ɔtɔ do anan no mu. Mprempren yi, ɔyɛ Ɔmampanyin abadziekyir a ɔhwɛ Ahoɔdzen do.[4][5][6][7]

## Boayikuw ahorow
William yɛ Amansan Mbra, Mbra na Mbrahyɛbagua Nsɛm Boayikuw no baguanyi na ɔsan yɛ Mbrahyɛ Boayikuw a Ɔka ho no kuwba.[3]

## Ankorankor asetsena
Williamku Owura Aidoo awar a ɔwɔ mba beenum. Ɔkyerɛ dɛ ɔyɛ Kristonyi na ɔyɛ Katolek Asɔr no kuwba.[2][8]

## Ngyinado
Johnson Kwaku Adu

**Johnson Kwaku Adu** (wɔwoo no Dzifuu 10, 1969) yɛ Ghana amanyɛnyi na Mbrahyɛbagua a otsia Esuon no wɔ Kwasafoman a ɔtɔdo Anan na Mbrahyɛbagua a otsia Awɔtwe no wɔ Kwasafoman a ɔtɔdo Anan no mu wɔ Ghana hɔn baguanyi. Ogyinaa wɔ Ahafo Ano Anaafo Atɔe Mpasuar a ɔwɔ Asante Mantɔw mu wɔ New Patriotic Party hɔn tsikitsi a wɔdze dzi dwuma do.

## Ɔbra ahyɛse na nwomasua
Dzifuu 10, 1969 mu na wɔwoo no wɔ Akrokerri wɔ Asante Mantɔw mu. Onyaa ne Diploma wɔ Chemistry/Biology mu wɔ afe 2000. Onyaa ne BEd (Nyansahu) wɔ University of Education, Winneba wɔ afe 2001.[1]

## Ankorankor asetsena
Adu yɛ Kristonyi na ɔnye wɔ Pentekɔste Asɔr no bɔ fakuw. [1] Ɔawar na ɔwɔ mba beenu.[3]

## Edwuma
Adu yɛ NADMO Mantamu Ntamugyinafo dze ma Ahafo Ano Anafo Mpasuar fitsi afe 2002 kesi afe 2009, nna Ghana Nwomasua Dwumadzibea (Mansin hwɛdofo) Ahafo Ano Mantamu Dwumadzibea fitsi afe 2010 kesi afe 2012.[3] Nna ɔsan yɛ Nyansahu kyerɛkyerɛfo wɔ Akrokeri College of Education.[3]

## Amambu asetsena
Adu yɛ NPP kuwba.[4][5][6] Nna ɔyɛ Ghana Kwasafoman a ɔtɔdo anan no mbrahyɛbagua a ɔtɔdo esia no baguanyi. Ɔyɛ Ahafo Ano Anaafo District Assembly, Mankraso, no Tsitsenanyi fitsi Ebɔwbira 2009 kesi Sanda 2011; nna MP fitsi Sanda 2013 dze besi ndɛ; ɔyɛ n’ahendzi ber a ɛto so abien.[3]Ɔdii akan wɔ afe 2020 Ghana amansan abatoɔ no mu wɔ New Patriotic Party no tsikitsi do na odzii nkonyim dze gyinaa anan mu wɔ Ghana Kwasafoman a ɔtɔdo Anan no Mbrahyɛbagua a ɔtɔdo awɔtwe 8 no mu. Odzii nkonyim wɔ abatow 15,761 a onyaa abatow no nyinaa mu 54.51% ber a NDC mbrahyɛbaguanyi Sadik Abubakar nyaa abatow 13,153 a onyaa abatow nyinaa mu 45.49% na Independent kandzifo bi, Adom Douglas Kwakye nyaa abatow 11,052.[7][8]Afe 2021 mu no, Adu na Alexander Kwamena Afenyo-Markin, Abdul-Aziz Ayaba Musah, Laadi Ayii Ayamba na Emmanuel Kwasi Bedzrah kaa ntam wɔ ECOWAS Mbrahyɛbagua no Nhyiamu soronko 2021 a ɔkɔr do wɔ Freetown wɔ Sierra Leone no mu.

## Boayikuw ahorow
Adu yɛ Mbaabun, Agodzi na Amambra Boayikuw no Tsitsenanyi [10] na ɔyɛ Akwahosan Boayikuw no kuwba. [11][12][13]

## Ekyingyegye
Ebɔwbira 2017 mu no, wɔkyerɛ dɛ, Britania Aban Asoɛe a ɔwɔ Ghana no bɔɔ Adu, George Boakye, Richard Acheampong, na Joseph Benhazin Dahah sombo dɛ wɔaboa hɔn ebusuafo ma wɔakɔ UK wɔ ɔkwan a mbra mma ho kwan do dze hɔn aman ntam nkitahodzi akwantu tum krataa edzi dwuma. Adu nye no hokafo na ne babaa tuu kwan kɔr London na wosusui dɛ ogyaa hɔn wɔ Britain.

## Ngyinado
Andy Appiah-Kubi

**Andy Kwame Appiah-Kubi** (Ayɛwoho 7, 1957) yɛ Ghana Amanyɛnyi  na Mbrahyɛbaguanyi wɔ and  Mbrahyɛbagua a otsia Esuon na Awɔtwe wɔ Ghana Kwasafoman a ogyinaa wɔ Asante-Akim Etsifi Mpasuar a ɔwɔ Asante Mantɔw mu wɔ New Patriotic Party no tsikitsi a wɔdze dzi dwuma do.
Emmanuel Adjei Anhwere

**Emmanuel Adjei Anhwere, (MP)** (Wɔwoo no Fankwa 20, 1962) yɛ Ghana Amanyɛnyi na  Mbrahyɛbaguanyi wɔ Mbrahyɛbagua a otsia Esuon na Awɔtwe no mu wɔ Ghana Kwasafoman a ɔtɔdo Anan no.  Ogyinaa ma dɔm a wɔwɔ Atwima-Nwabiagya Anaafo Mpasuar a ɔwɔ Asante Mantɔw mu  wɔ Ghana.

## ƆBRA AHYƐSE NA NWOMASUA

Fankwa 20, 1962 mu na wɔwoo Anhwere na ofi Asante Mampong a ɔwɔ Asante Mantɔw mu wɔ Ghana. Onyaa ne BBA fi Simpa Suapɔn (University of Education Winneba) wɔ afe 2010. Ɔtoaa do kɔr Kwame Nkrumah University of Science and Technology a hɔ na onyaa ne CEMBA (Public administration ) wɔ afe 2015.

## EDWUMA NA AMANYƐSƐM

Afe 2016 mu no, Anhwere gyinaa New Patriotic Party ne tsikitsi do dɛ wɔbɛpaw no dɛ Mbrahyɛbaguanyi wɔ Kwasafoman a ɔtɔdo Anan wɔ Mbrahyɛbagua a otsia Esuon no mu.  Odzii nkonyim wɔ abatow 48,264 a ofir abatow 58,313 a ɔfata a wɔtowee no mu, a ogyina hɔ ma 83.15% ber a nyia ɔnye no roko tsitsir wɔ National Democratic Party (NDC) tsikitsi do Nana Asare Bediako, nyaa 9,780, a ogyina hɔ ma 16,85%.  Okitsaa n’akongua mu wɔ afe 2020 Amansan abatow no mu dɛ obegyina n’amamfo anan mu wɔ Kwasafoman a ɔtɔdo Anan wɔ Mbrahyɛbagua a ɔtɔ do awɔtwe mu.  Dze kesii dɛ wɔpaaw no wɔ afe 2016 mu no, nna ɔyɛ "Senior Quality Control Officer"  wɔ COCOBOD baa dwumadzibea a ɔwɔ Kumasi.
Ama Pomaa Boateng

**Ama Pomaa Boateng** (wɔwoo no Dzifuu 19, 1975) yɛ Ghana amanyɛnyi na. Nna ɔyɛ mbrahyɛbaguanyi dze ma Juaben Mpasuar a ɔwɔ Asante Mantɔw mu a ɔwɔ Ghana na ogyinaa maa New Patriotic Party.
Ernest Yaw Anim

**Ernest Yaw Anim** yɛ Ghana amanyɛnyi. Ɔyɛ Mbrahyɛbaguanyi wɔ Mbrahyɛbagua a otsia Awɔtwe wɔ Kwasafoman a ɔtɔdo Anan no mu wɔ Ghana na ogyina Kumawu Mpasuar a ɔwɔ Asante Mantɔw a ɔwɔ Ghanaanan mu.

## Ɔbra Ahyɛse
Sanda 31, 1985 mu na wɔwoo Yaw Anim. Ofi Kumawu a ɔwɔ Asante Mantɔw mu wɔ Ghana.

## Nwomasua
Afe 2004 mu no, ɔkɛyɛɛ ne Abɔdzin krataa ho nwomasua wɔ Statistics mu wɔ Ghana Suapɔn mu, University of Ghana. Ɔtoaa do kɔr Oguaa Suapɔn mu, hɔ na okosuaa "Commerce" na owiee wɔ 2009. Onyaa ne "Master's Degree" wɔ "Financial Economics" mu wɔ Ohio University wɔ United States. 

## Edwumafa
Ernest Yaw Anim yɛ "Chattered Accountant" a ɔwɔ nyimdzee wɔ mu papaapa wɔ sikasɛm afa mu. Ɔsoom dɛ Akontaabufo panyin wɔ Vanguard Properties Development wɔ Ghana, hɔ na onyaa dzibew pii a Sikasɛm do hwɛfo ka ho. 

Ansaana ɔdze noho rokɔbɔ Vanguard Properties ho no, nna ɔyɛ edwuma dɛ Akontaabu hwɛfo wɔ Millennium.

## Mboaedze

Nkyekyεmu:New Patriotic Party amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Amanyɛnyi
Kingsley Nyarko

**Dr. Kingsley Nyarko** yɛ Ghana amanyɛnyi na mbrahyɛbaguanyi wɔ Mbrahyɛbagua a otsia Awɔtwe wɔ Kwasafoman a ɔtɔdo Anan no mu a ogyinaa Kwadaso Mpasuar a ɔwɔ the Asante Mantɔw mu wɔ Ghana.Ɔsanso yɛ ɔkyerɛwkyerɛwfo wɔ National Accreditation Board (Ghana). Ɔyɛ New Patriotic Party kuwba.

## Ɔbra Ahyɛse Na Nwomasua
Wɔwoo Nyarko wɔ Obiradzi 10, 1973 na ofi Obo Kwahu wɔ Epuei Mantɔw mu, (Ghana). Onyaa ne Common entrance wɔ afe 1986 mu, ne Ordinary level wɔ afe 1992 mu, ne Advance level wɔ afe 1997 mu nna ne Teacher Certificate wɔ afe 1995. Onyaa ne Bachelor in Education wɔ Psychology mu wɔ afe 2000, ne Masters wɔ Educational Psychology/ Differential Psychology mu wɔ afe 2005 mu, nna ne PhD wɔ Educational Psychology mu wɔ afe 2008 mu.[9]

## Edwumayɛ
Nna Nyarko yɛ Mile 18 Junior High School no Skuul panyin. Nna ɔyɛ ɔkyerɛkyerɛfo nso wɔ Ejisumin Senior High School. Ɔsanso yɛ Afrika Anamusinyi na Edwumayɛ ho Ɔbemfo wɔ Voicecash. Nna ɔsan yɛ Danquah Asoɛe no Ɔkwankyerɛfo Panyin. Nna ɔyɛ Ɔkyerɛkyerɛfo Panyin wɔ Ghana Suapɔn mu.[9] Nna ɔsan yɛ Ɔman Boayikuw a Ɔma Nyimpa Gye Hɔn To mu no Ɔkyerɛwfo Panyin .[9] Na ɔsanso yɛ Ɔkyerɛwfo Panyin ma Ɔman Agyede Boayikuw no.[11]

## Amambu mu Edwuma
Nyarko yɛ Ghana Ɔmampanyin a ɔtɔ do anan no Mbrahyɛbaguanyi a ɔtɔ do awɔtwe a ogyina Kwadaso Mantɔw ananmu.[12][13][14][15] N’amambu edwuma hyɛɛ ase wɔ afe 2020 mu ber a ɔdze New Patriotic Party no tsikitsi sii akan wɔ afe 2020 Ghana amansan abatow no mu.[16] Wɔpaaw no dɛ mbrahyɛbaguanyi maa Kwadaso Mantɔw mu no wɔ afe 2020 Mumu mbrahyɛbagua abatow mu. Odii nkonyim wɔ atsenae no do ber a onyaa abatow 61,772 a ɔyɛɛ 87.51% wɔ abatow a wɔtowee nyinaa mu.[17[18]

## Mboaekuw Ahorow
Nyarko ka Ohia Tsew Ho Nhyehyɛɛ Boayikuw ho na ɔsan ka Nwomasua Boayikuw no ho.[9]

## N'asetsena
Nyarko yɛ Kristonyi.[9]

## Adɔyɛ
Wɔ Ɔbɛsɛ 2021 mu no, Nyarko dze Skuul ntar bɛyɛ 1,000 maa Nwamase M/A, Denkyemuoso M/A, Asuoyeboah M/A, Kwadaso M/A, Beposo M/A Block A, na B, Prempeh Experimental M/A Block A, B, na C nna Central Agric Station Primary nso wɔ Kwadaso Mansin mu.

## Mboaedze

Nkyekyεmu:New Patriotic Party amanyɛfo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Suleman Adamu Sanid

**Suleman Adamu Sanid** (wɔwoo no Ɔberɛfɛw 13, 1970) yɛ Ghanaian Amanyɛnyi na Mbrahyɛbagua a otsia Esuon no wɔ Kwasafoman a ɔtɔdo Anan no na Mbrahyɛbagua a otsia Awɔtwe wɔ Kwasafoman a ɔtɔdo Anan no baguanyi, a ogyinaa wɔ Ahafo Ano Etsifi Mpasuar a ɔwɔ Asante Mantɔw mu wɔ New Patriotic Party akwanya do.

**ƆBRA AHYƐSE NA NWOMASUA** 

Suleman fi Worikambo a ɔwɔ Garu-Tempane Mpasuar mu wɔ Upper East Mantɔw mu wɔ Ghana.[1] Onyaa ne WAEC Ordinary-Level wɔ afe 1988. Ɔsanso wɔ MBA (Marketing) wɔ Central University wɔ Nkran; BA (Abakɔsɛm), Ghana Suapɔn - Legon wɔ afe 1997 mu.[1]

**EDWUMA** 

Nna Suleman yɛ Ahyehyɛdze Nkɔdo na Dwumadzi Nhyehyɛɛ hwɛdofo a ɔreyɛ edwuma wɔ Firaw Esubɔntsen Aban mu.[1]

**AMAMBU MU NDWUMA** 

Sulemana yɛ New Patriotic Party no kuwba na ogyinaa Ahafo Ano Etsifi Mpasuar ananmu wɔ Fourth Republic wɔ Ghana Mbrahyɛbagua a Ɔtɔ do do Esuon na Awɔtwe no mu.[1]

**2016 abatow**

Suleman yɛ NPP kuwba.[6] Dze kesii dɛ wɔpaaw no dɛ ɔmbɛyɛ Mbrahyɛbagua a ɔtɔ do esuon a ɔwɔ Ghana Republic a ɔtɔ do anan no mu no, Suleman nyaa abatow 18,895 wɔ 37,478 a ogyina hɔ ma 51.11% mu, dze dzii n'akansifo etsitsir wɔ National Democratic Congress, Kwasi Adusei a odzii abatow 14,479 a ogyina hɔ ma 9.16% wɔ afe 2016 Ghana amansan abatow no mu no do nkonyim.

**2020 abatow**

Wɔsaan paaw no wɔ afe 2020 Ghana amansan abatow mu dɛ ombegyina hɔ mma wɔ Fourth Republic wɔ Ghana Mbrahyɛbagua a ɔtɔ do awɔtwe (8) no mu.[1][2] Onyaa abatow 21,581 a ɔyɛɛ abatow no nyinaa mu 50.67%, ber a NDC mbrahyɛbagua kandzifo Kwasi Adusei nyaa abatow 19,013 a ɔyɛɛ abatow no nyinaa mu 44.64%.[8][9][10]

**MBOAEKUW AHOROW** 

Suleman yɛ Mpɔtamu Aban na Nkuraase Nkɔdo Boayikuw no guamtsenanyi abedziekyir,[11] ɔyɛ Ohia a Wɔtsew Do Ho Nhyehyɛɛ Boayikuw no kuwba [12] na ɔsan yɛ Hokwan Boayikuw no kuwba.

**ANKORANKOR ASETSENA** 

Suleman awar na ɔwɔ mba baasa [14] Ɔyɛ Kristonyi.[1] Ne mma edzin dze Wintima, Yelsom na Seli. Ne yer dzin dze Yorm Abra Sanid.
Francis Manu-Adabor

**Onyimnyamfo. Francis Manu-Adabor** (wɔwoo no Fankwa 24, 1960) yɛ Ghana Amanyɛnyi na Mbrahyɛbagua a otsia Esuon no na dza otsia Awɔtwe wɔ Kwasafoman a ɔtɔdo Anan no baguanyi.  Nna ogyina Ahafo Ano Anaafo Epuei afamu Mpasuar a ɔwɔ Asante Mantɔw mu wɔ New Patriotic Party hɔn tsikitsi a wɔdze dzi dwuma do.

## ƆBRA AHYƐSE NA NWOMASUA

Fankwa 24, 1960 mu na wɔwoo Manu-Adabor wɔ Biemso No.1 wɔ Asante Mantɔw mu wɔ Ghana. Onyaa ne Ordinary Level wɔ afe 1979 na ne Advanced Level wɔ 1981. Onyaa ne Bachelors of science degree wɔ Kwame Nkrumah University of Science and Technology na ne postgraduate diploma wɔ Obafemi University. Ɔsanso nyaa ne Degree wɔ University College, London (UCL). Nna ɔyɛ "licensed surveyor" wɔ asaase nsusui mu.

**AMANYƐSƐM** 

Ɔyɛ Asante Mantɔw mu panyin, skuul panyin, wɔ nhwehwɛmu skuul mu fitsi afe 1988 kesi afe 2007. Nna ɔyɛ mfirdwuma dohwɛfo wɔ Ghana Cocoa Board fitsi afe 2007 kesi afe 2012.[1] Nna ɔsan yɛ Cocoa Processing Company Limited baguanyi.[5]

**Amambu asetsena mu** - 

Manu-Adabor yɛ NPP kuwba.[6] Nna ɔyɛ Ghana republic a ɔtɔ do anan no mbrahyɛbaguanyi a ɔtɔ do esia no dodow no ara. Wɔsanee paaw no wɔ afe 2020 amansan abatow no mu dɛ ɔmbegyina hɔ wɔ Fourth Republic of Ghana Mbrahyɛbagua a ɔtɔ do awɔtwe no mu. Odzii nkonyim wɔ mbrahyɛbagua no mu a onyaa abatow 15,136 a ɔyɛɛ abatow no nyinaa mu 53.80% ber a NDC mbrahyɛbaguanyi no Yakubu Mohammed nyaa abatow 12,999 a ɔyɛɛ abatow no nyinaa mu 46.20%.[7]

**Boayikuw ahorowsa mu**

Wɔpaaw no dɛ Asaase na Kwaa Boayikuw,[8][9] aban awerɛhyɛmu boayikuw, nna amansan mbra, mbra na mbrahyɛbagua nsɛm boayikuw no guamtsenanyi.[1] Mprempren yi, ɔyɛ Asaase na Kwaa Boayikuw no guamtsenanyi,[10][11][12] Atsɛmbu Boayikuw no kuwba na Mines and Energy Committee kuwba.

**N'ABRABƆ** 

Manu-Adabor da no ho edzi dɛ ɔyɛ Kristonyi na ɔnye Katolek asɔr no bɔ mu som. Ɔawar na ɔwɔ mba beenum.

**ADƆYƐ NDWUMA**

Afe 2014 mu no, ɔdze adan etsifi atam pakɛtse enum mae dze boae ma wosii Pokukrom Ibrahimia Islamic Basic School. Ɔsanso dze adan etsifi atam pakɛtse ebiasa maa Amoakokrom District Assembly Junior High School, ɔdan etsifi atam pakɛtse enum maa Asudei Islamic Basic School nye sɛmɛntse nkotoku eduasa (30) maa Nsuta Roman Catholic Basic School.

**MBOADZE**

edit  "Parliament of Ghana". Parliament Of Ghana.
Kwaku Ampratwum-Sarpong

**Kwaku Ampratwum-Sarpong** yɛ Ghana amanyɛnyi na Seventh Parliament of the Fourth Republic of Ghana na Eight Parliament of the Fourth Republic of Ghana Mbrahyɛbaguanyi a ogyinaa Mampong Mpasuar a ɔwɔ Asante Mantɔw mu anan mu wɔ New Patriotic Party tsikitsi a wɔdze dzi dwuma do. Mprenpren yi, ɔyɛ Ɔsoafo Edziekyir ma Amanadze Nsɛmnsɛm na Mpɔtamu Nkabɔmu.

## Nhwɛdo

Nkyekyεmu:Ghana Amanyɛnyi
Nkyekyεmu:New Patriotic Party amanyɛfo
Nkyekyεmu:Ghana Mbrahyɛbaguafo 2017–2021
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Akwasi Konadu

**Akwasi Konadu** yɛ Ghana ɔmanyɛnyi a ɔka New Patriotic Party  (NPP) amanyɛkuw no hodɛ kuwba. Ɔyɛ mbrahyɛbaguanyi ma Manhyia Etsifi Ambatow Mpasua no wɔ Esuantse Mantɔw no mu wɔ  Ghana. . Seseiara ɔno nye Panyin paara a ɔda Edwumakuw a Ɔhwɛ Nsusɛm do wɔ Ghana.

## Abrabɔ Ahyɛse Na Nwomasua
Wɔwoo Konadu wɔ Ayɛwoho 25,1982 na ofi Paakoso a ɔwɔ Esuantse Mantɔw mu. Onyaa no nsɔwdo skuul nwomasua wɔ Opoku Ware Nsɔwdo Skuul. Ɔkɛgyee Abɔdzin Krataa wɔ Nwomasua mu wɔ University of Education, Winneba. Ɔtoaa do gyee abɔdzin krataa fofor wɔ Sohyiologyi na Filɔsɔphi mu wɔ afe 2005 mu wɔ Universty of Ghana. Ɔsanee kɛgyee ne maseta abɔdzin krataa wɔ Development Policy and Planning mu wɔ KNUST esuapɔn mu. 

## Edwuma
Nna Konadu yɛ sikasɛm ho nhwehwɛmu Abadziekyir wɔ KDA Accounting Services a ɔwɔ Kumase. Nna ɔsan yɛ obi a ɔhwɛ Nhyehyɛɛ anaa Dwumadzi do wɔ Bonsafo Barwuah Foundation mu. Nna ɔno so nye nyia ɔhwɛ Ndwuma ahorow a ɔkɔ do do wɔ Greenfield Company Limited.

## Amanyɛsɛm
Konadu kɛpeer nyia nna obegyina NPP anan mu wɔ Manhyia Etsifi Ambatow Mpasua no do wɔ ambatow a amanyɛkuw no hyehyɛɛ no mu dze tweɛɛn afe 2020 mu ambatow no ankasa. Okotuu nyia nna ɔtse do dɛm ber no dɛ hɔn mbrahyɛbaguanyi a nna ɔdze Collins Owusu Amankwah no. Nna Collins Owusu Amankwah akɔ mbrahyɛbaguafie mprenu ofitsi Sanda 2013 mu dze besi ber ɔhweer dɛ mpanyindzi no ma Konadu bɛfae ber a wɔtoow hɔn amba no wɔ Obiradzi mu wɔ afe 2020 ma okegyinaa Manhyia Etsifi Ambatow Mpasua no anan mu wɔ afe 2020 mu ambatow no mu.  Ɔdze amba dodow enum twee nyia nna ɔtse do mu dze dzii nyim ber a ɔno nyaa amba dodow 278 ma nyia ɔnye no peree no so nyaa amba 273. Ansaana Konadu ribedzi Collins Owusu Amankwah do nyim no, ambatow a hɔn amanyɛkuw no hyehyɛe wɔ afe 2012 mu na dza wɔyɛɛ no afe 2016 mu no, odzii ɔkogu.

Mumu bosoom no mu wɔ afe 2020 mu na wɔtowee ma Konadu dɛ Manhyia Etsififo hɔn mbrahyɛbaguanyi. Wɔbɔɔ ne dzin dɛ ɔno na oedzi nyim wɔ mbrahyɛbaguafo hɔn ambatow no mu ber a onyaa amba dodow no mu 39,562 a ogyina hɔ ma ɔha nkyekyɛmu 69.9 na nyia ɔbɛɛn n’amba no ho yie a ɔdze Hamza Swallah a ogyinaa National Democratic Congress amanyɛkuw no hɔn zin mu no so nyaa 15,943 a ogyina hɔ ma ɔha nkyekyɛmu 28.2. 

## Beesuomfo A Ɔnye Hɔn Somee
Konadu ka Beesuomfo a wɔhwɛ Nhyehyɛɛ A Ɔtsew Ohia do no ho na ɔsan ka besuomfo a wɔhwɛ Apɔwmudzen do no.

## N’abrabɔ

Konadu yɛ Kristiennyi.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:New Patriotic Party amanyɛfo
Nkyekyεmu:Ghana
Nkyekyεmu:Ghana Mbrahyɛbaguafo 2025–2029
Joycelyn Tetteh

**Joycelyn Tetteh** a (wɔwoo no Sanda 10, 1988) yɛ Mbrahyɛbaguanyi wɔ Ghana Mbrahyɛbagua a otsia Akorɔn no wɔ Kwasafoman a ɔtɔdo Anan no mua ogyinaa North Dayi a ɔwɔ Firaw Mantɔw mu anan mu wɔ National Democratic Congress tsikitsi do.. Nna ɔka She was one of the mbasiafo mbrahyɛbaguafo eduasa esia a wɔpaaw hɔn wɔ Ghana Mbrahyɛbagua a otsia Esuon no wɔ Kwasafoman a ɔtɔdo Anan no mu wɔ Ghana. Mprempren yi, Tetteh sanso yɛ  Ɔkyerɛ dɛ, ndur a wɔdze yɛ haban-dwuma a aban dze ma kwa no, DCE agye egu no kokoa mu na ɔdze pɛ amba.

## Ɔbra ahyɛse na nwomasua
Wɔwoo Tetteh wɔ Tsyome-Sabadu, Firaw Mantɔw mu.[6] Osuaa Mbra na BEd wɔ Management Studies mu wɔ Oguaa Suapɔn mu.[7]

## Amanyɛsɛm
Afe 2016 mu no, osii akan na odzii nkonyim wɔ NDC mbrahyɛbagua atsenae mu maa North Dayi Mpasuar a ɔwɔ Firaw Mantɔw mu.[8]

### 2016 abatow
Tetteh dzii kan sii akan wɔ North Dayi Mpasuar mbrahyɛbagua atsenae no do wɔ National Democratic Congress tsikitsi do wɔ afe 2016 Ghana amansan abatow no mu na odzii nkonyim wɔ abatow no mu dze abatow 12,948, a ɔyɛ 78.53% wɔ abatow no nyinaa mu. Wɔpaaw no sen Wogbe Kpikpitse a ofi IND, Samuel Kwesi Anomah a ofi Ɔman Ho Dɔ Kuw Fofor, Christopher Wise Siale a ofi Convention People’s Party na Christopher N.A Dotse a ofi NDP. Wonyaa abatow 2,946, abatow 457, abatow 66 na abatow 57, a ɔnye amba no nyinaa mu 17.89%, 2.83%, 0.40% na 0.35% yɛ pɛr.[9]

### 2020 abatow
Wɔsan paaw Tetteh dɛ mbrahyɛbaguanyi maa North Dayi Mpasuar a ɔwɔ Firaw Mantɔw mu wɔ National Democratic Congress tsikitsi do wɔ afe 2020 Ghana amansan abatow no mu. Wɔdze abatow 14,424 na wɔdze paaw no a ogyina hɔ ma abatow no nyinaa mu 76.11%. Odzii nkonyim wɔ abatow no mu wɔ Kudjoh Edmund Attah a ofi New Patriotic Party a onyaa abatow 4,455 a ɔnye 23.51% yɛ pɛr na mbrahyɛbaguanyi a ɔpɛ dɛ ɔyɛ LPG Atteh Kingsely nyaa abatow 72, a ogyina hɔ ma abatow no nyinaa mu 0.38%.

## Enyimnyamhyɛ
Ahemfo na dɔmkuw a wɔwɔ Etsifi Dayi Mpasuar hyɛɛ Tetteh enyimnyam wɔ Dzifuu 2019 mu na wɔsanee maa no abɔdzin: Mama Edzeame.[13]

## Ankorankor asetsena
Ɔyɛ sigyani na ɔyɛ Kristonyi.

## Nhwɛdo
Adams Abdul Salam

**Adams Abdul-Salam** (wɔwoo no Mumu 16, 1985, Dwowda) yɛ Ghana amanyɛnyi a ɔyɛ National Democratic Congress kuwba. Ɔyɛ mbrahyɛbaguanyi dze ma New Edubease Mpasuar a ɔwɔ Asante Mantɔw mu.

## Ɔbra ahyɛse na nwomasua
Wɔwoo Adams Abdul-Salam wɔ New Edubiase wɔ Asante Mantɔw mu wɔ Mumu 16, 1985.[9] Ɔkɔr Kwame Nkrumah Suapɔn a ɔhwɛ Nyansahu na Mfirdwuma do, Ghana beebi a owiee ne Bachelor of Arts abɔdzin krataa wɔ amambusɛm mu wɔ afe 2009 mu.[10][11] Abdul-Salam wɔ ne master’s degree wɔ Nkuraase Nkɔdo mu a osi Nkuraase Nhyehyɛɛ do dua wɔ Brandon Suapɔn, Canada, na owiee wɔ afe 2016 mu.[10] Ɔsanso yɛ Kumasi ntoado skuul a owiee wɔ afe 2003 mu no alumnus. 

## Edwuma

### Edwuma a ɔyɛɛ ahyɛse
Abdul-Salam yɛɛ Nkuraase Nhyehyɛɛ dohwɛfo wɔ Nkuraase Nkɔdo Asoɛe, Canada na ekyir yi ɔyɛɛ Nhwehwɛmufo a ɔka ho dɛ Nkuraase Mpɔtamu nye Adwen mu Akwahosan Dwumadzibea, Brandon Suapɔn Canada.[9][13]

## Bɔɔlbɔ ho nhyehyɛɛ
Ɔsanso yɛɛ edwuma dɛ Edwumayɛfo panyin wɔ New Edubiase United Football Club.[9] Mprempren yi, ɔsom dɛ kuw no akandzifo no mu kor.[1]

## Amanyɛsɛm
Mbrahyɛbagua no mu mbɔdzembɔAbdul-Salam dzii nkonyim wɔ mbrahyɛbagua no mu dɛ obegyina National Democratic Congress ananmu ama New Edubease Mpasuar ansaana afe 2020 abatow no reba wɔ Dzifuu 2019 mu wɔ ber a obiara annsɔr enntsia no.[15][16][17]

Mumu 2020 mu no, Odzii nkonyim wɔ New Edubease Mpasuar mu wɔ mbrahyɛbagua abatow no mu. Odzii nkonyim wɔ abatow 19,961 a onyae a ogyina hɔ ma 52.4% tsiaa nyia ɔsɔree tsiaa no paa a ɔyɛ mbrahyɛbaguanyi a odzi tum sesei, George Boahen Oduro a ofi New Patriotic Party a onyaa abatow 17,913 a ogyina hɔ ma abatow a wɔtowee no mu 47.0%. New Edubease nkongua no yɛ nkongua a New Patriotic Party gyee fii National Democratic Congress hɔ wɔ afe 2016 Mbrahyɛbagua Abatow mu naaso oenntum ennkitsa mu mfe anan 4 foforbno mu kor mpo.

## Mbrahyɛbaguanyi
Wɔkaa Abdul-Salam ntam dɛ Mbrahyɛbaguanyi a obegyina Edubease Mantɔw mu Fofor ananmu wɔ Ghana Ɔmampanyin a ɔtɔ do anan no Mbrahyɛbagua a ɔtɔ do awɔtwe (8) no mu wɔ  Sanda 7, 2021.[9]

## Boayikuw ahorow
Ɔsom dɛ kuwba wɔ Mbrahyɛ Boayikuw nkakramba na Mbrahyɛbagua no Mpɔtamu Aban na Nkuraase Nkɔdo Boayikuw no mu.

## Abrabɔ
Abdul-Salam yɛ Kramonyi.[9] Ne nuabanyin panyin, Yakubu Abdul-Salam yɛ New Edubiase United Bɔɔlbɔ Kuw no CEO, ɔsanso ka hɔn a wɔtseew bɔɔlbɔkuw no mu kor na Tsitsenanyi.[20][21][22] Ɔyɛ Bissani wɔ ebusuakuw mu.[23]

## Adɔyɛ
Esusuow-Aketseaba 2022 mu no, ɔdze dza wɔdze hohor bɛyɛ 4,500 maa nyimpa a wɔwɔ New Edubiase Mpasuar wɔ COVID-19 ɔyardɔm no mu wɔ Ghana.

## Mboadze
Eugene Boakye Antwi

**Eugene Boakye Antwi** (wɔwoo no afe 1970 mu) yɛ Ghana amanyɛnyi na Mbrahyɛbagua a otsia Esuon no wɔ Kwasafoman a ɔtɔdo Anan  a ogyinae wɔ Subin Mpasuar a ɔwɔ Asante Mantɔw mu wɔ New Patriotic Party tsikitsi do. Ɔyɛ nkan Ɔsoafo Edziekyir dze ma Akwan na Adansi.

## Ɔbra ahyɛse na nwomasua

Esusuow-Aketseaba 7, 1970 mu wɔ Baman, Kwabre a ɔwɔ Asante Mantɔw mu a ɔwɔ Ghana na wɔwoo no. Onyaa ne PGDIP fi ne Post Certificate Market Research mu. Onyaa ne Higher National Diploma fir Westminster College, UK. Ekyir no onyaa ne BA wɔ Business Administration fi University of Westminster.

## Edwuma
Ɔyɛ sikakorabea edwumayɛnyi wɔ Barclays Sikakorabea a sesei ɔyɛ ABSA fitsi afe 1999 kesi afe 2002. Ɔyɛ Lord Chancellors Department hwɛdofo fitsi afe 2002 kesi afe 2006. Ɔyɛ EUGASS Limited no hwɛdofo fitsi afe 2006 kesi afe 2016.[2]

## Amanyɛsɛm
Ɔyɛ Ɔman Ho Dɔ Kuw Fofor no kuwba.[4] Ɔyɛ mbrahyɛbaguanyi ma Subin Mpasuar mu a ɔwɔ Asante Mantɔw mu.[5][6]

## Mboa ekuw ahorow
Ɔyɛ Budget Boayikuw Tsitsir no kuwba na ɔsan yɛ Asaase na Kwaa Boayikuw no kuwba.

## Nhwɛdo
Vincent Ekow Assafuah

**Vincent Ekow Assafuah** (wɔwoo no Fankwa 27, 1990)yɛ Ghana Mbranyimfo na Amanyɛnyi na ɔyɛ New Patriotic Party (NPP) kuwba. Nna ɔyɛ public relations officer (PRO) dze ma Nwomasua Edwumayɛkuw(Ministry of Education).  Ɔyɛ mbrahyɛbaguanyi dze ma Old-Tafo Mpasuar a ɔwɔ Asante Mantɔw mu.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:New Patriotic Party amanyɛfo